stanford-oval/wikipedia huggingface dataset:
חורבת וחשרה
הערות שוליים

1 2  יגאל בן אפרים, משה הרטל, אמיר גולני, אורי צבי מעוז, גל יצחקי, צבי אילן, חיים בן דוד, רון לביא, סקר רמת הגולן, באתר רשות העתיקות
טיפוח כלבים

טיפוח כלבים הוא טיפוח הגייני וקוסמטי של כלבי בית. טיפוח הכלב כולל מגוון טיפולים לפרווה כמו רחצה, חיטוי וצחצוח, הברשה, תספורת או דילול, התרת קשרים, היפטרות מטפילים וקרציות, הדברת פרעושים ומריטת שיער מת. בנוסף, קיימים טיפולים נוספים שאינם קשורים לפרווה כמו ליטוש וקיצוץ ציפורניים, ניקוי אוזניים, צחצוח שיניים, שטיפת עיניים והסרת עור מת, וכן טיפול בהפרשות וריחות לא נעימים.
רחצה

ניתן לרחוץ כלבים בכיור, מקלחון או אמבטיה; ניתן אפילו לרחוץ אותם בחוץ באמצעות צינור גינה, בתנאי שהמים חמים מספיק כדי למנוע היפותרמיה. יש לרחוץ כלבים במים חמימים, אך לא חמים מידי, מפני שהם עלולים לצרוב את עורם ואף לגרום לכוויות. אסור לרחוץ כלבים בעלי פרווה ארוכה, עבה או צפופה מבלי להברישה מבעוד מועד וכן להתיר את הקשרים שעלולים להיווצר בה.
זמינים סוגים רבים של סוגי שמפו ומרככים המיועדים לכלבים. עבור כלבים בעלי פרווה צפופה או דו-שכבתית, ערבוב מוקדם של השמפו עם מים יעזור להבטיח פיזור אחיד יותר של השמפו. אין להקציף את הראש, שכן מגע של מוצרי טיפוח עם העיניים לגירוי, עצבנות ואף לדלקות עיניים. בנוסף, שימוש עודף במים עלול להוביל להילכדותם בתעלת האוזן ולדלקות אוזניים משניות. לאחר השימוש בשמפו, יש לשטוף את הכלב היטב, מכיוון ששאריות כימיקלים עלולים לגרום לגירוי וגרד בעור. רוב הכלבים אינם דורשים רחצה תכופה. שמפו על פרוותם לעיתים קרובות מדי עלול להסיר ממנה את השומנים הטבעיים של הכלב, אשר שומרים על עורו, מה שיוביל ליובש העור (איכתיוזיס).
היגיינת הפה

טיפול שיניים והיגיינת הפה חשובים מאוד לבריאות הכלב. בזמן הטיפוח ניתן להשתמש בערכות לטיפול השיניים הקיימות בשוק, כמו מברשות שיניים ומשחות שיניים מיוחדות המיועדות לכלבים. דגמים רבים של מברשות שיניים כוללים עיצוב גמיש בעל שלושה ראשים, השומר על הלחץ המתאים על כל משטחי השן בכל לחיצה. משחת שיניים המיועדת לשימוש על כלבים היא לרוב תהיה משחת שיניים ללא סוכר, עם חומרי טעם שונים. בניגוד לנהוג אצל בני אדם, אין צורך לשטוף את פיו של הכלב לאחר צחצוח שיניו.
במידה ונדרש טיפול מקיף יותר, ניתן לגשת לווטרינר. הכלב יעבור הרדמה קצרה, במהלכה יסיר הווטרינר את האבנית באמצעות מכשיר הנקרא "סקיילר". לאחר מכן הוא יצפה את השיניים בחומר הגנה (פוליש) כדי למנוע הצטברות חוזרת של אבנית, דבר שיקשה על הצטברות חיידקים. כך ימנעו ריחות פה חזקים, דלקות חניכיים, איבוד שיניים וזיהומים מסובכים, אשר עלולים להיות מסוכנים.
לקריאה נוספת

Kalstone, Shirley, The Complete Poodle Clipping and Grooming Book, 2nd ed., Howell Book House Macmillan Publishing Company, 1981.
Stone, Ben and Pearl, The Stone Guide to Dog Grooming For All Breeds, 1st ed., Howell Book House Macmillan Publishing Company, 1981.

מריטת פרווה מתה
רחצת כלב מסוג קאנה קורסו
טאוטולוגיה (ספרות)

טָאוּטוֹלוֹגְיָה ("כפל לשון") היא טכניקה ספרותית, שבנויה מצירופי מילים שונות או דומות החוזרות על אותה המשמעות. מקורה בשירה, אך היא מקובלת גם בפרוזה. המשפט "ורד הוא ורד הוא ורד", שכתבה הסופרת היהודייה-אמריקאית גרטרוד שטיין, הוא דוגמה למשפט טאוטולוגי. כמו כן, לעיתים נקראים "טאוטולוגיים" גם ביטויים או משפטים פלאונסטיים, כלומר שחוזרים בצורה קצת אחרת על עצמם, כגון "פחם שחור", "פחם מפויח ושחור", "שחור הפחם הכהה" וכיוצא בזה.
טאוטולוגיה שונה מאליטרציה, צורה ספרותית הבנויה ממילים דומות הגייה אך שונות מובן, כגון "גד גדוד יגודנו", המשפט המפורסם מהתנ"ך. יש המייחסים את המונח "טאוטולוגיה" גם לגיבוב מילים זהות או דומות, שלא מתוך הכרח אמירה אלא לצורך ההדגשה. בנאומים רבים של מנהיגים פוליטיים, למשל, יש פסקאות טאוטולוגיות, כלומר פסקאות החוזרות על עצמן לצורך שכנוע המאזינים, אשר אין בהן צורך אמיתי או הכרח לשוני.
טונגוראווה

| --- | --- |
מבט על ההר מריובמבה (ספטמבר 2011)
מבט על ההר מריובמבה (ספטמבר 2011)
 מידע כללי
 סוג הר:  הר געש שכבתי פעיל
 גובה:  5,023 מטרים
 מדינה:  אקוודור 
 מיקום:  אקוודור אקוודור
 רכס הרים:  הרי האנדים
 אורך הרכס:  8000 קילומטרים
 מספר הר געש:  1502-08
 התפרצות אחרונה:  2011
 העפלה ראשונה:  1873 (על ידי וילהלם ריס ואלפונס שטובל)
 מסלול ההעפלה הקל:  טיפוס שלג וקרחונים
 קואורדינטות:  1°28′12″S 78°26′41″W﻿ / ﻿1.4700°S 78.4447°W﻿ / -1.4700; -78.4447
  (למפת אקוודור מוגדלת) קיטו גואיאקיל קואנקה מצ'אלה צ'ימבורסוקולומביה פרוטונגוראווה(למפת אקוודור רגילה) קיטו גואיאקיל קואנקה מצ'אלה צ'ימבורסוקולומביה פרוטונגוראווה
 
טונגוראווה (Tungurahua מקצ'ואה "טונגורי" (גרון) ו"ראווה" (אש) – "גרון של אש") הוא הר געש שכבתי פעיל השוכן בקטע של הרי האנדים הקרוי הרכס המזרחי (Cordillera Oriental) באקוודור. הפעילות הגעשית בהר התחדשה ב-1999 ונמשכת מאז עם מספר התפרצויות געשיות. ההר מתנשא מעל עיר המרחצאות הקטנה בניוס די אגוואה סנטה.
גאוגרפיה > מיקום

הר הגעש טונגוראווה (5,023 מטרים) שוכן בנפה הקרויה על שמו - נפת טונגוראווה - ברכס ההרים המזרחי (Cordillera Oriental), חלק מרכס האנדים החוצה את אקוודור מצפון לדרום. ההר נמצא 140 קילומטרים דרומית לבירה קיטו. הרים סמוכים הראויים לציון הם הצ'ימבורסו (6,267 מטרים) ואל אלטאר (5,319 מטרים). ההר מתנשא מעל עיר המרחצאות הקטנה בניוס די אגואה סנטה (Baños de Agua Santa – מילולית "מרחצאות המים הקדושים") השוכנת בגובה 1,899 מטרים לרגלי ההר, כ-8 קילומטרים צפונית לפסגתו. עיירות סמוכות נוספות הן אמבטו (Ambato, כ-30 קילומטרים לצפון מערב) וריובמבה (כ-30 קילומטרים לדרום מערב). טונגוראווה הוא חלק מהפארק הלאומי סנגאי שבחלקו הוכרז כאתר מורשת עולמית.
גאוגרפיה > קרחון

פסגת טונגוראווה בגובה 5,023 מצויה מעט מעל לקו השלג (כ-4,900 מטרים). הפסגה מכוסה בשלג-עד והיה בה קרחון קטן שנמס לאחר התגברות הפעילות הגעשית ב-1999.
היסטוריה > היסטוריה גאולוגית

ההר הנוכחי (טונגוראווה III) בנוי בתוך הקלדרה של ההר שקדם לו (טונגוראווה II) שנבנה במהלך 14,000 השנים האחרונות, והתמוטטה לפני כ-3,000 (±90) שנים. ההר המקורי (טונגוראווה I) התמוטט בסוף הפליסטוקן העליון.
היסטוריה > היסטוריה של התפרצויות

ההתפרצויות של טונגוראווה הן  סטרומבוליאניות, והן מייצרות אנדזיט ודקיט. מקורן של כל ההתפרצויות ההיסטורית בלוע שבפסגה, ואליהן נלוו התפוצצויות עזות, זרמים פירוקלסטיים ולעיתים קילוחי של לבה. במשך 1,300 השנים האחרונות נכנס טונגוראווה כל 80 עד 100 שנים לשלב של פעילות געשית. ההתפרצויות הבולטות ביותר אירעו בשנים 1773, 1886 ו-1918-1916.
היסטוריה > הטיפוס הראשון על ההר

במהלך משלחתם בת שבע השנים בדרום אמריקה (מ-1868 עד 1876) טיפסו שני הוולקנולוגים הגרמנים: אלפונס שטובל (Alphons Stübel‏; 1904-1835) ווילהלם רייס (Wilhelm Reiss‏; 1908-1838) על קוטופקסי (רייס יחד עם אנחל אסקובר (Angel Escobar)‏; 28 בנובמבר 1872) וטונגוראווה (שטובל עם אוסביו רודריגס (Eusebio Rodruguez)‏; 9 בפברואר 1873).
היסטוריה > פעילות געשית לאחרונה

ב-1999, לאחר תקופה ארוכה של שקט, נכנס הר הגעש לשלב של התפרצות שנמשך מאז, נכון לנובמבר 2011, ברציפות. הפעילות המחודשת באוקטובר 1999 הפיקה כמויות גדולות אפר געשי שנשר על יישובי הסביבה והוביל לפינויים של למעלה מ-25,000 תושבים מבניוס והשטחים הסמוכים. הפעילות נמשכה ברמה בינונית עד מאי 2006, אז התגברה באורח דרסטי והגיעה לשיא בהתפוצצות עזה ב-14 ביולי 2006 וב-16 באוגוסט 2006. ההתפרצות של 16 באוגוסט 2006 הייתה העזה ביותר מאז שהתחדשה הפעילות הגעשית ב-1999. כתוצאה מההתפרצות היתמר עמוד התפרצות לגובה של 10 קילומטרים, שהתפזר על פני שטח באורך של 740 קילומטרים וברוחב של 180 קילומטרים תוך השקעת אפר וטפרה מדרום מערב להר הגעש. זרמים פירוקלסטיים שנוצרו מההתפרצות גרמו למותם של שבעה תושבים, משפחה בת חמש נפשות ושני מדענים, והרסו כמה כפרים קטנים וכבישים במדרונות המזרחיים והצפון-מערביים של הר הגעש.
התפרצות נוספת שבעטיה פונו תושבים התרחשה ב-4 בדצמבר 2010. הסוכנות הלאומית לניהול סיכונים של אקוודור (Secretaría Nacional de Gestión de Riesgos) הכריזה על "אזעקה אדומה", ומאוחר יותר הפתיחה את רמת הסיכון לכתום. המכון הגאופיזי של אקוודור (Instituto Geofísico)‏ דיווח על גידול בפעילות הסייסמית, על מספר ההתפוצצויות ועל ענן האפר שהגיע לגובה של 2 קילומטרים.
ב-22 באוגוסט 2012 התפרץ ההר שוב. גובה עמוד ההתפרצות הגיע ל-4 קילומטרים ו-110 משפחות פונו משישה כפרים הסמוכים להר. בעקבות ההתפרצות מתנהל בטונגוראווה מעקב אחר הפעילות הסייסמית, המתעצמת ונחלשת לפרקים.
ב-18 בדצמבר 2012 התפרץ ההר פעם נוספת והביא לפינוי האוכלוסייה ביישובים הסמוכים.
ב-9 במרץ 2013 ההר התפרץ שוב, וב-14 במרץ הגיע עמוד ההתפרצות לגובה של 3 קילומטרים.
ב-4 באפריל 2014 הייתה בהר התפרצות עזה ועמוד ההתפרצות הגיע לגובה של 10 קילומטרים.
הערות שוליים

1 2  Global Volcanism Program
↑  In the shadow of the Tungurahua volcano
↑  הגובה שמעליו יש שלג-עד
↑  El Volcán Tungurahua Erupciones Históricas
↑  http://www.bbc.com/news/world-latin-america-26901834
↑  Volcano known as the 'Throat of Fire' erupts in Ecuador מאתר CNN
↑  אתר המכון הגאופיזי של אקוודור
↑  Tungurahua volcano prompts evacuation in Ecuador אתר ה-BBC
↑  אתר הלוס אנג'לס טיימס
↑  מעקב סייסמולוגי
↑  כתבת ה-BBC בנושא
↑  Ecuador's Tungurahua volcano erupts - כתבה מה-BBC
↑  Tungurahua weekly reports
↑  Ecuador volcano throws up spectacular ash plume מאתר ה-BBC
| --- | --- |
בקרת זהויות :  NLI: 987007557616505171  LCCN: n85198084  VIAF: 143136171   WorldCat (עם VIAF): 143136171 
מפה המראה את המיקום של טונגוראווה והרי געש אחרים באקוודור.
טונגוראווה, 2011
טונגוראווה פולט אפר ולבה חמים בלילה (1999).
חורבת זמימרה

| --- | --- |

תבליט אריה מבית הכנסת
 מיקום
 מדינה:  ישראל 
 קואורדינטות:  32°56′45″N 35°40′48″E﻿ / ﻿32.945793395478°N 35.679888672482°E﻿ / 32.945793395478; 35.679888672482
  (למפת הגליל העליון מוגדלת) חורבת זמימרה(למפת הגליל העליון רגילה) חורבת זמימרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת זמימרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת זמימרה he
 
חורבת זמימרה (במקור: ח'רבת זמימרה) הוא אתר ארכאולוגי במרכז רמת הגולן, בו נתגלו שרידי יישוב יהודי מתקופת התלמוד ובית כנסת עתיק. על חורבות היישוב היהודי נבנה כפר ערבי שהשתמש באבנים הקיימות בחורבה. החורבה שוכנת כשני קילומטרים מצפון לנקודת המפגש של נחל זוויתן עם נחל משושים, ומעל גדתו המערבית והתלולה של נחל זוויתן.
היסטוריה

הסקרים שנעשו במקום הובילו את החוקרים למסקנה שהאתר היה מיושב החל מתקופת הברונזה הקדומה ב'. היישוב במקום נמשך בתקופה ההלניסטית, לכל אורך התקופה הרומית בארץ, בתקופה הביזנטית ועד לתקופה הממלוכית.
ארכאולוגיה

בחורבת זמימרה נתגלו שרידי יישוב יהודי קדום ובו שרידים של מבנה בית כנסת קדום. בבית הכנסת נמצאו פריטים ארכיטקטוניים האופייניים לבתי כנסת בגולן והכוללים אבני גזית, עמודים וכותרות. חלק מאבני בית הכנסת ובהם אבנים מעוטרות שימשו לבניית בתי הכפר הערבי בתקופה מאוחרת יותר.
בנוסף, נתגלו בשטח חורבת זמימרה שרידי בית בד, שרידי אגני ואבני ריסוק, משקולות, בודדה וגת. ממערב לאתר נחשף אזור של מאוזוליאום וקברי חצובים.
ממצאים

הממצאים שנתגלו בחורבת זמימרה כוללים לוח בזלת עם חריטה של מנורת שבעת הקנים וארבעת המינים, כן תבליט של אריה, שכנראה עיטר את ארון הקודש במבנה, מזוזות של בית הכנסת, כרכוב פינתי, אבן בנייה עם מנורה חרוטה עליה, מיכל איגום שבור. מצפון וממערב לאתר נתגלו שרידי מאוזוליאום וקברים.
בית כנסת נוסף מתקופת התלמוד נתגלה גם בחורבת עסליה, כשני קילומטרים מצפון לאתר.
לקריאה נוספת

א' שילר, אריאל: כתב עת לידיעת ארץ ישראל, גיליון 50 – הגולן, תשמ"ז-1987, עמ' 156.
הערות שוליים

1 2 3 4 5  בן אפרים יגאל, אפשטין קלר, אורמן דן, גולני אמיר, מעוז אורי צבי, יצחקי גל, אילן צבי, בן דוד חיים, סקר רמת הגולן, באתר רשות העתיקות
טלקינמה

| --- | --- |

חזית מבנה הטלקינמה בשנת 1951
 מידע כללי
 סוג:  בית קולנוע 
 מיקום:  לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1951
 תאריך פתיחה רשמי:  1951 
 תאריך פירוק:  1957 
 אדריכל:  ולס קוט׳ס 
 קואורדינטות:  51°30′19″N 0°06′55″W﻿ / ﻿51.5053°N 0.115278°W﻿ / 51.5053; -0.115278
  (למפת לונדון מוגדלת) קנט סארי ברקשייר בקינגהאם הרטפורדשייר אסקסטלקינמה(למפת לונדון רגילה) קנט סארי בר. בקי. הרטפורדשייר אסקסטלקינמה(למפת הסיטי של וסטמינסטר רגילה) הפרלמנט הבריטיטלקינמה(למפת הסיטי של וסטמינסטר מוגדלת) הפרלמנט הבריטיטלקינמה
 
הטלקינמה (באנגלית: Telekinema) היה אחד מהמבנים הייחודיים שנבנו עבור פסטיבל בריטניה בשנת 1951 באזור סאות' בנק (הגדה הדרומית של נהר התמזה) ברובע למבת' של העיר לונדון בירת הממלכה המאוחדת.
השם שנכתב על הבניין היה ״טלקינמה״ (Telekinema), אך מכון הסרטים הבריטי ופרסומי הפסטיבל קראו לו ״טלסינמה״ (Telecinema).
המבנה נבנה כקולנוע וכאולם הצגת סרטי טלוויזיה ייעודי עבור הפסטיבל. האולם כלל 400 מושבי צופים ויועד להצגת סרטי קולנוע דו ותלת־ממדיים, וכן סרטים על מסך גדול במיוחד. המבנה מוקם בין תחנת ווטרלו לבין אולם הפסטיבל המלכותי, והיה אחד האטרקציות הפופולריות ביותר של פסטיבל בריטניה אשר התנהל בין מאי וספטמבר 1951.
המבנה תוכנן על ידי האדריכל וולס קואוטס והופעל על ידי מכון הסרטים הבריטי.
בתום הפסטיבל המשיך המבנה לפעול בשם "תיאטרון הסרטים הלאומי" החל מאוקטובר 1952.
בשנת 1957 עבר תיאטרון הסרטים הלאומי למבנה סמוך מתחת לגשר ווטרלו, ומבנה הטלקינמה נהרס.
ז'אמבק

| --- | --- |
סמל ז'אמבקסמל ז'אמבק
הריסות הכנסייה שנבנתה בשנת 1220
הריסות הכנסייה שנבנתה בשנת 1220
 מדינה:  הונגריה הונגריה
 חבל:  מרכז טרנסדנוביה
 מחוז:  פשט (מחוז) פשט
 נפה:  נפת בודהקסי
 שטח:  33.66 קמ"ר
 אוכלוסייה:  ‏
  ‑ בעיירה:  5,836 (1 בינואר 2024)
  ‑ צפיפות:  159.48 נפש לקמ"ר (2015)
 קואורדינטות:  47°32′54″N 18°43′07″E﻿ / ﻿47.548333333333°N 18.718611111111°E﻿ / 47.548333333333; 18.718611111111 
 http://www.zsambek.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ז'אמבק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ז'אמבק  he tabBackground:;tabBorder:#aaa;defaultTab:0;
ז'אמבק (בהונגרית: Zsámbék; בגרמנית: Schambeck) היא עיירה במחוז פשט, בנפת בודהקסי, התיישבות כפרית במרחב המחיה של בודפשט.
מיקום, אקלים, נוף

ז'אמבק ממוקמת כ-35 קילומטרים מערבית לבודפשט, למרגלות הרכס של גבעת-ניאקאש, בקצה הצפון מערבי של "אגן ז'אמבק". היא ממוקמת באותו קו רוחב בדיוק כמו האזורים המרכזיים והצפוניים של האי מרגיט בבודפשט, וגם מעט צפונה מכך. מבחינה גאוגרפית, היא שייכת לאחת השלוחות של אזור הגבעות של גרצ'ה. היישובים סביבה: הרצגהאלום, ביצ'קה, סומור ועוד.
תנאי האקלים שלה כמעט זהים לאלה שבצד בודה של הבירה, אם כי היא מתחממת פחות בקיץ ומתקררת יותר בחורף. עם משקעים שנתיים ממוצעים של 550 מילימטרים, זהו אחד היישובים היבשים יותר, אך הנעימים ביותר בהונגריה.
בתקופות העתיקות האזור כולו היה מכוסה בים טתיס. בעלי חיים רבים חיו במימיו הרדודים, ושלדי הגיר שלהם נמצאים בכל מקום סביב העיירה כיום. בתקופות ההיסטוריות לאחר מכן, הים נסוג מספר פעמים ואז חזר וכיסה שוב את האזור. האדמה מורכבת מאבן גיר ומהלס שמכסה אותה.
תחבורה

יש יציאה מהכביש המהיר M1 בקילומטר ה-26 לכיוון ז'אמבק, אך ניתן להגיע אליה גם מהכביש הראשי מספר 1.
ניתן להגיע ליישוב מכיוון בודהקסי ובודפשט רבעים 2 ו-12. ניתן להגיע מביינה, דרך סומור בכביש 1105, וגם מביצ'קה על בכביש 1104. האוטובוסים 770, 774, 775, 777, 778, 798 ו-799 היוצאים מבודפשט, מתחנת הרכבת קלנפלד וכן עם האוטובוסים 783, 784, 785 היוצאים מכיכר סל קלמן ניתן להגיע אליה וגם עם האוטובוסים מסדרת 786, 787, 789, 791 ו-795.
מקור השם

שמו של היישוב נגזר משם פרטי, ניתן לייחסו למילה הלטינית sambucus (סמבוק) וקשור לשם הפרטי סמבוך.
היסטוריה

המקום היה מיושב כבר בתקופה הפלאוליתית. נמצאו באזור גם ממצאים משמעותיים קלטים, אראוואסקים רומים ואווארים, כך נמצאו שרידים קלטיים של עגלת דואר שנמצא במקום (נלקח למוזיאון הלאומי של הונגריה). גם טרומבון מארד שנמצא במקום מוכיח שהאזור היה כבר מיושב במאה ה-2 לספירה.
תקופת הזוהר של ז'אמבק חלה במאות שאחרי כיבוש הונגריה על ידי השבטים המדיארים בשנת 896, שכן היישוב היה לאורך נתיב הסחר בין אסטרגום וסקשפהרוואר. בשנת 1467 העלה אותו מתיאש הראשון, מלך הונגריה לדרגת עיר שוק. רגע לפני מותו הטירה המקומית נתרמה לבנו יאנוש קורווין, שהיה בעל הבית של הטירה עד 1504.
בשנת 1541 כבשו הטורקים את ז'אמבק ושלטו בה במשך 145 שנה. הם בנו במקום מבצר כדי להגן על התוואי החשוב. בתקופת שלטונם, הכנסייה והמנזר נפגעו במהלך הלחימה. בתקופה זו הכפר סבל רבות, איבד את תפקידו המשמעותי לשעבר והפך לא מיושב.
בשנת 1689 קנתה משפחת זיצ'יי את הכפר ובנתה את הטירה בסגנון הבארוק המוקדם באתר הטירה שנהרסה בשנת 1710. לאחר גירוש הטורקים הגיעו מתיישבים שוואבים (בעיקר מאזור קיסלג) להחליף את התושבים שברחו או נכחדו בתקופות הטורקית.
במלחמת העולם השנייה ז'אמבק שוב הייתה שדה קרב, בשנת 1944 התרחשו כאן חלק מהתנועות האיגוף הסוביטיות של בודפשט.
בשנת 1946 גורשו 95% מהאוכלוסייה השוואבית (שבט גרמני) לגרמניה. מתיישבים הונגרים הגיעו הגיעו למקום מהמישור ההונגרי הגדול. היישוב עיר מאז 1 ביולי 2009.
קהילה יהודית > קהילת ז'אמבק

יהודים התיישבו בז'אמבק במחצית הראשונה של המאה ה-18, באישור בעל האחוזה. באותה עת התיישבו במקום גם גרמנים שהתייחסו בעוינות ליהודים. ב-1840 ישבו בז'אמבק 494 יהודים. רובם עסקו במסחר. במקום היו חברה קדישא ושני בתי קברות, האחד לגברים והשני לנשים. בית הכנסת נבנה ב-1810, וב-1887 נוסדה אגודת נשים.
בתקופת ה"טרור הלבן" (פרעות ביהודים ובאנשי שמאל בידי גורמים ימניים בשנים 1919–1921 בעקבות נפילת הרפובליקה הסובייטית ההונגרית) נשדדו חנויות של יהודים בידי כנופיות הפורעים של הטרור הלבן, ששיתפו פעולה עם תושבי המקום הגרמנים. יהודים הותקפו ברחובות, ובית הכנסת חולל. כעבור זמן מה הפקיעו תושבים מקומיים בהסכמת השלטונות חנויות ועסקים שהיו בבעלות יהודים. ב-1930 ישבו בז'אמבק 180 יהודים.
קהילה יהודית > תקופת השואה

עוד בטרם פרצה מלחמת העולם השנייה (1 בספטמבר 1939) הורע מצבם של יהודי הונגריה הפרו-גרמנית, עם החלת החוקים האנטי-יהודיים (החוק היהודי הראשון השני והשלישי שפגעו ביהודים לרעה בתחומי הכלכלה והתרבות. בז'אמבק הופעלו החוקים בכל חומרתם.
אחרי פרוץ המלחמה נשלחו גם בז'אמבק הגברים היהודים לשירות העבודה (עבודות כפייה כשרות עזר לצבא ההונגרי והועסקו בעבודות ביצורים ושירותים נוספים כגון כרייה, בניית דרכים, חפירת מלכודות נגד טנקים, פינוי שדות מוקדשים ועוד). משפחות המגויסים שנותרו בעיירה סבלו מהתנכלויות תושבי העיירה הגרמנים.
במרץ 1944, ימים אחדים אחרי הכיבוש של הצבא הגרמני (הוורמכט) את הונגריה (מבצע מרגרטה), נצטוו היהודים להסתגר בבתיהם. ב-31 במאי הובלו כולם לגיטו בקאשמגייר (Békásmegyer), ומשם שולחו ביוני 1944 למחנה ההשמדה אושוויץ.
אתרים בעלי חשיבות

חורבות מנזר פרה-מונטרי הם שרידים של בזיליקת פרה-מונטריי עם שלושה אולמות (Nave). הוא נבנה במאה ה-13 (1220–1234) בסגנון רומנסקי מאוחר. הוא נשרף במאה ה-15 ואז הגיע למסדר סן פול, שבנו אותו מחדש בסגנון הגותי המוקדם. היא נהרסה שוב בשנת 1763 ברעידת האדמה הגדולה של העיר קומארום. נכון לעכשיו, ניתן לבקר גם בְּפַּנִים החורבה. ניתן לראות מחסן אבן באולם המקומר של המנזר לשעבר.
טירת ז'אמבק או טירת זיצ'י
ילידי המקום

איגנץ רייך (בהונגרית: Reich Ignác; ז'אמבק, 1821 – בודפשט, 18 באפריל 1887) היה סופר, משורר, מורה, מתרגם יהודי-הונגרי. רייך תרגם להונגרית חלק מספרי החומש וכן את ההגדה של פסח.
הערות שוליים

↑  Nyelvjárási névalak: ld. Jelli, Martin A. (1996). "1.1 Lage und Name". Schambek / Zsámbék, Band I (בגרמנית). der Adaptation des Namens im deutschen Dialekt, der ihn mit einem geschlossenen e in der Schlußsilbe aussprach
↑  http://studhist.blog.hu/2017/08/20/a_zsambeki_premontrei_kolostor_temploma
| --- | --- |
בקרת זהויות :  NLI: 987007533092805171  GND: 4067977-9  LCCN: n94009970  MusicBrainz: ea37a8d8-54b9-41ae-beea-6ccb40517101  NKC: ge901786  VIAF: 146734312   WorldCat (עם VIAF): 146734312 
הכנסייה הרומית-קתולית
טירת ז'אמבק
הריסות הכנסייה בז'אמבק
חנות הכלבו של האחים באראש

| --- | --- |

 מידע כללי
 סוג:  חנות כלבו 
 מיקום:  ורוצלב 
 מדינה:  פולין 
 הקמה ובנייה
 תקופת הבנייה:  ?–1904
 תאריך פתיחה רשמי:  1904 
 סגנון אדריכלי:  אר נובו, אר נובו 
 מידות
 גובה:  37 מ' 
 קומות:  6 
 קואורדינטות:  51°06′34″N 17°02′00″E﻿ / ﻿51.109442°N 17.033373°E﻿ / 51.109442; 17.033373
  (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיחנות הכלבו(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיחנות הכלבו(למפת פרובינציית שלזיה תחתית רגילה) ורוצלב ולבז'יך לגניצה ילניה גורה לובוש פולין גדול אופולה צ'כיה ג ר מ נ י ה חנות הכלבו(למפת פרובינציית שלזיה תחתית מוגדלת) ורוצלב ולבז'יך לגניצה ילניה גורה לובוש פולין גדול אופולה צ'כיה ג ר מ נ י ה חנות הכלבו
 
חנות הכלבו של האחים היהודים ארתור וגאורג באראש (Artur & Georg Barasch) בברסלאו (כיום ורוצלב) הייתה חנות הכלבו המרכזית והגדולה ביותר[דרושה הבהרה] בעיר.
היסטוריה > לפני המלחמה

המבנה הוקם בין השנים 1902 ל-1904. הוא תוכנן על ידי האדריכל גאורג שניידר (Georg Schneider) בסגנון אר-נובו.
לאחר עליית המפלגה הנאצית לשלטון, בשנות ה-30, נאלצה המשפחה למכור את רשת בתי הכלבו שלה, לעיתים במחירי הפסד, ביניהם את בניין זה.
ארתור באראש (Artur Barasch) נרצח באושוויץ ב-1942. גאורג באראש (Georg Barasch) נפטר בקיטו ב-1943.
היסטוריה > תקופת המלחמה ואחריה

בתקופת מלחמת העולם השנייה 
הייתה העיר ברסלאו (ורוצלב) 
עדיין בשטח גרמניה, והופצצה קשות על ידי בעלות הברית. כמו כל המרכז ההיסטורי של העיר, גם בניין הכלבו  ניזוק קשות מההפצצות בשלב הסופי של המלחמה.
בעקבות המלחמה נקבע קו אודר-נייסה, שממזרח לעיר ברסלאו, כגבול המזרחי החדש של גרמניה והגבול המערבי החדש של פולין. 
כל השטח מזרחית לקו, שהיה שטח גרמני לפני המלחמה, טוהר אתנית מגרמנים אחרי המלחמה, כולל כל תושביה הגרמניים של העיר ברסלאו, עם גירוש גרמנים בתום מלחמת העולם השנייה. בתי התושבים הגרמנים שעזבו, וכן בתי היהודים שרובם נרצחו או נאלצו לברוח, הולאמו, כולל בניין הכלבו של האחים באראש.
לאחר הקמת הממשל הפולני ב-1945, החל הבנייה מחדש והבניין הוקצה מחדש לייעודו המקורי ב-7 באוגוסט 1946, בהפעלת חברה פרטית שחכרה את הבניין מהממשלה. בתחילה שוחזרה רק קומת הקרקע ושימשה לעסקים.  משנת 1961 שופץ הבניין המשך הבניין, והקומה השנייה והשלישית נוספו לשטח המסחר.  בשנת 1965, העסק נפתח מחדש תחת השם Spółdzielczy Dom Handlowy "Feniks" ("חנות הכלבו השיתופית 'פניקס'), המשמשת עד היום. הבניין עצמו נשאר רכוש עירוני עד 1995, אז רכשה אותו החברה לבסוף מהממשל המרכזי.
חנות הכלבו של האחים  באראש בסגנון אר-נובו בוורוצלב
אדריכלות פנים של המבנה
לקריאה נוספת

Annales Silesiae, XVIII (1988), p. 97-108
טריטוריית נבדה

| --- | --- |


 
 ממשל
 עיר בירה:  גנואה (1861) קרסון סיטי (1861–1864)
 היסטוריה
 תאריכי הקמה:  2 במרץ 1861 
 תאריכי פירוק:  31 באוקטובר 1864 
 ישות קודמת:   טריטוריית יוטה
 ישות יורשת:  נבדה נבדה
 
טריטוריית נבדה   הייתה טריטוריה מאוגדת מאורגנת של ארצות הברית שהתקיימה מ-2 במרץ 1861, עד 31 באוקטובר 1864, אז התקבלה לאיחוד כמדינת נבדה.
לפני הקמתה של טריטוריית נבדה, האזור היה חלק ממערב טריטוריית יוטה והיה ידוע בשם וואשו, על שם הילידים משבט וואשו. הפרדת הטריטוריה מיוטה הייתה חשובה לממשל הפדרלי בגלל נטיותיו הפוליטיות, בעוד שהאוכלוסייה עצמה רצתה להיות מופרדת בגלל איבה (ולפעמים אלימות) בין לא-מורמונים בנבדה למורמונים משאר טריטוריית יוטה.
היסטוריה

הגבול המזרחי של טריטוריית נבדה הוגדר כקו האורך ה-39 מערב מוושינגטון, אך כאשר התגלו תגליות זהב במזרח, ביקשה המשלחת הטריטוריאלית של נבדה לקונגרס להזיז את הגבול מזרחה לקו האורך ה-38, שהקונגרס העניק ב-1862. הגבול הוסט מזרחה יותר, לקו האורך ה-37, בשנת 1866, בין השאר עקב גילוי מרבצי זהב נוספים. ההסטות הללו מזרחה הרחיקו שטחים מטריטוריית יוטה. הגבול הדרומי של טריטוריית נבדה הוגדר כקו הרוחב ה-37, אך בשנת 1866 ביקשה נבדה מהקונגרס להעביר את הגבול דרומה לנהר הקולורדו. הקונגרס קיבל את הבקשה ב-1867, והעניק לנבדה את כל הקצה המערבי של טריטוריית אריזונה. אריזונה מחתה בתקיפות, אך מצאה מעט אהדה בקונגרס, בין היתר בגלל שאריזונה התיישרה עם הקונפדרציה במהלך מלחמת האזרחים.
המיקום המדויק של הגבול הרצוי מצפון לדרום קליפורניה – נבדה, בין אגם טאהו והצומת עם הגבול הדרומי של אורגון בקו הרוחב ה-42, היה שנוי במחלוקת ונסקר מחדש גם במהלך המאה ה-20.
הקונגרס העביר חלק מהאדמות ממערב לנהר הקולורדו, כולל מחוז פאה-אוטה, טריטוריית אריזונה למדינת נבדה ב-5 במאי 1866. חלק מהקצה הדרומי הזה של נבדה הפך למחוז קלארק בשנת 1909 ומכיל את העיר לאס וגאס.
הבירה הטריטוריאלית הועברה מהבירה הזמנית של גנואה לקרסון סיטי. ג'יימס וורן ניי החליף את אייזק רופ, המושל הטריטוריאלי הזמני הראשון, והפך למושל הטריטוריאלי היחיד. מזכיר הטריטוריה היה אוריון קלמנס (אחיו הגדול של סמואל קלמנס, הידוע גם בשם מארק טוויין), שכיהן פחות או יותר כמושל בהיעדרו הקבוע של ניי.
הערות שוליים

↑  The abbreviation "N. T." was often used and can be seen on many mining claims.
↑  "California Digital Newspaper Collection".
↑  Stein, Mark (2008). How the States Got Their Shapes. HarperCollins. pp. 176–177. ISBN 978-0-06-143138-8.
↑  Brean, Henry (27 באפריל 2009). "Four Corners mistake recalls long border feud between Nevada, California". Las Vegas Review-Journal. נבדק ב-2009-04-27. {{cite news}}:  (עזרה)